Robert Mood, Røde KorsPantelotteriet er en viktig inntektskilde for Norges Røde Kors. Avbildet: Robert Mood, president i Norges Røde Kors.
**Pantelotteriet** ble lansert i april 2008, og er et lotteri der tomme bokser og flasker brukes som innsats i panteautomater. Lotteriet drives av Norsk Pantelotteri AS, et selskap eid av Norges Røde Kors og Olav Thon Gruppen, med konsesjon fra Lotteri- og stiftelsestilsynet. 

Pantelotteriet er tilgjengelig i over 2 000 butikker i kjedene REMA 1000, Kiwi, Meny og SPAR, samt i enkelte butikker i kjedene Matkroken, Europris og Coop Norge. Overskuddet går til Røde Kors.

Det var Olav Thon som i sin tid tok initiativ til etablering av pantelotteriet. Hensikten var både å bidra til økt panting av bokser og flasker, og å generere automatiske inntekter til veldedige organisasjoner.

Beskrivelse av lotteriet
------------------------

Pantere kan enten bruke den ordinære panteknappen som gir penger for tomgodset, eller trykke på Røde Kors-knappen for deltakelse i Pantelotteriet. Velger man Pantelotteriet blir de tomme boksene og flaskene brukt som innsats i lotteriet. Pris per lodd er 50 øre. Om det blir gevinst eller ikke, vises umiddelbart på lappen som kommer ut av panteautomaten. Gevinster opp til 1 000 kroner utbetales i kassen. 

Pantelotteriet har en konsesjon på ni år, gjeldende fra februar 2017. Premieplanen har 12 toppgevinster på én million kroner, 6 000 lodd med gevinster på 1 000 kroner, 84 000 lodd med gevinster på 100 kroner, og 312 000 lodd med premier på 50 kroner.

Historikk
---------

I 2002 leverte Olav Thon Gruppen ved Norsk Underholdningsspill AS sin første søknad om etablering av pantelotteri til Lotteri- og stiftelsestilsynet. I juli 2007 ble det gitt tillatelse til etablering av pantelotteriet. Dette er den eneste konsesjon som er gitt til nye, private lotterier siden mars 2002. Samme høst ble det etablert avtaler med REMA 1000 og ICA Norge, og i 2008 ble Pantelotteriet offisielt lansert. I 2011 ble Pantelotteriet tilgjengelig i alle Kiwi-butikker, i 2009 i Meny-butikker i NorgesGruppen, fra 2014 også i SPAR-butikker. I februar 2017 ble Pantelotteriet tildelt ny lotteritillatelse fra Lotteritilsynet, med ni års varighet .

Etter at den første toppgevinsten på 2 millioner kroner gikk i 2012, ble gevinstplanen endret til flere milliongevinster. I 2016 hadde Pantelotteriet totalt gitt 150 millioner kroner i støtte til Røde Kors. Etter 10 års drift har Pantelotteriet gitt over 200 millioner kroner i støtte til Norges Røde Kors, og har blitt en av organisasjonens viktigste inntektskilder.

Referanser
----------

1. ↑  «Thon vil starte pantelotteri». DN.no. 2. juli 2004. Besøkt 23. oktober 2015.
2. ↑  «Panto på Meny». Dagligvarehandelen. 22. mars 2012. Besøkt 23. oktober 2015.
3. ↑  «Spar satser på Pantelotteriet». Dagligvarehandelen. 19. september 2014. Besøkt 23. oktober 2015.
4. ↑  «Nye lotterikonsept – to løyve er gitt etter §7 i lotteriforskrifta». Lotteri- og stiftelsestilsynet. 5. april 2017. Arkivert fra originalen 19. april 2017. Besøkt 18. april 2017.
5. ↑  «Langesund-mann vant to millioner». NRK Østafjells. 27. september 2012. Besøkt 23. oktober 2015.
6. ↑  «Enklere å bli pantemillionær». Siste.no. 3. januar 2013. Arkivert fra originalen 27. november 2015. Besøkt 23. oktober 2015.
7. ↑  «Tomflasker har gitt 150 millioner». Siste.no. 23. november 2016. Arkivert fra originalen 19. april 2017. Besøkt 18. april 2017.
8. ↑  «Denne knappen har reddet liv i ti år». Siste.no. 4. juli 2018. Arkivert fra originalen 8. august 2018. Besøkt 8. august 2018.
9. ↑  «Når noen blir pantemillionær, er det Lisbeth fra Sandefjord som svarer». sb.no. 28. februar 2018. Besøkt 8. august 2018.
10. ↑  «10 år med veldedig pant!». oavis.no. 22. april 2018. Arkivert fra originalen 8. august 2018. Besøkt 8. august 2018.

Eksterne lenker
---------------

* (no) Offisielt nettsted Rediger på Wikidata

* (en) Offisielt nettsted Rediger på Wikidata
* (no) Pantelotteriet Panto på Facebook Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |